喺英文專業排版，連結字非常普通，最常用嘅係 ff、fi、fl、ffi 同 ffl 嘅連結字，原因係喺好多字款，細楷 f 上面嗰點䟴筆好多時會同細楷 i 嗰點撞埋，所以 fi 嘅組合要另外設計過，不過喺歐洲語文通常連結字都唔算係必需，甚至有啲例如土爾其文唔會用呢種連結字（原因係土耳其文 i 同 ı 係唔同嘅字母，用連結字會令 i 同 ı 分唔到）。